pythainlp/thaigov-v2-corpus-22032023 huggingface dataset:
วันอังคารที่ 18 ตุลาคม 2565
สถาบันการบินพลเรือน รัฐวิสาหกิจสังกัดกระทรวงคมนาคม  เปิดรับสมัครเข้าศึกษาหลักสูตรวิศวกรรมศาสตรบัณฑิต สาขาวิชาวิศวกรรมอิเล็กทรอนิกส์การบิน ประจำปีการศึกษา 2566
...
สถาบันการบินพลเรือน รัฐวิสาหกิจสังกัดกระทรวงคมนาคม เปิดรับสมัครเข้าศึกษาหลักสูตรวิศวกรรมศาสตรบัณฑิต สาขาวิชาวิศวกรรมอิเล็กทรอนิกส์การบิน ประจำปีการศึกษา 2566 ประกอบไปด้วย 2 แผนการศึกษา ดังนี้
1. แผนการศึกษาแบบเอก วิศวกรรมอิเล็กทรอนิกส์การบิน (ศึกษาทางด้านวิศวกรรมอิเล็กทรอนิกส์การบิน)
2. แผนการศึกษาแบบเอก - โท วิศวกรรมอิเล็กทรอนิกส์การบิน - โทนักบินพาณิชย์ตรี (เป็นการเรียนการสอนเชิงบูรณาการด้านวิศวกรรมอิเล็กทรอนิกส์การบินควบคู่ไปกับการศึกษาตามหลักสูตรฝึกอบรมนักบินพาณิชย์ตรี)
โดยมีรายละเอียดการรับสมัครดังนี้
1. รอบ Early Recruitment (ตั้งแต่วันที่ 1 ตุลาคม 2565 - 18 พฤศจิกายน 2565)
2. รอบ Portfolio (ตั้งแต่วันที่ 10 ธันวาคม 2565 - 13 มกราคม 2566)
3. รอบโควตา Quota (ตั้งแต่วันที่ 1 กุมภาพันธ์ 2566 - 3 มีนาคม 2566)
4. รอบรับตรง (ตั้งแต่วันที่ 15 มีนาคม 2566 - 28 เมษายน 2566)
สำหรับผู้ที่สนใจ สามารถติดตามรายละเอียดและสมัครได้ผ่านทางระบบออนไลน์ที่เว็บไซต์ www.catc.or.th หรือสมัครได้ด้วยตนเองที่อาคารศูนย์พัฒนาบุคลากรด้านการบิน ชั้น G แผนกทะเบียนและวัดผล ติดต่อสอบถามรายละเอียดเพิ่มเติมได้ที่ แผนกสื่อสารองค์กร โทร. 0 2272 5741 - 4 หรือ Inbox Facebook: catcthailand
วันพุธที่ 2 พฤศจิกายน 2565
“กยศ. ระงับหนี้ผู้กู้เสียชีวิตจากเหตุการณ์ที่อิแทวอน”
จากเหตุการณ์ย่านอิแทวอน เมื่อค่ำวันที่ 30 ต.ค.2565 ส่งผลให้มีผู้เสียชีวิตและได้รับบาดเจ็บจำนวนมาก โดยมีคนไทยเสียชีวิตจำนวน 1 ราย กองทุนตรวจสอบข้อมูลพบว่าผู้เสียชีวิตเป็นผู้กู้ยืมเงิน กยศ. จึงได้ประสานติดต่อญาติของผู้เสียชีวิตเพื่อแจ้งการระงับหนี้
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา (กยศ.) เปิดเผยว่า “จากเหตุการณ์ย่านอิแทวอน กรุงโซล ประเทศเกาหลีใต้ เมื่อค่ำวันที่ 30 ตุลาคม 2565 ส่งผลให้มีผู้เสียชีวิตและได้รับบาดเจ็บจำนวนมาก โดยมีคนไทยเสียชีวิตจำนวน 1 ราย ซึ่งญาติของผู้เสียชีวิตมีความกังวลใจในเรื่องค่าใช้จ่ายรวมถึงเงินกู้ยืม กยศ. ที่ค้างอยู่ประมาณหนึ่งแสนกว่าบาท กองทุนได้ตรวจสอบข้อมูลแล้วพบว่าผู้เสียชีวิตเป็นผู้กู้ยืมเงิน กยศ. จึงได้ประสานติดต่อญาติของผู้เสียชีวิตเพื่อแจ้งการระงับหนี้ ทั้งนี้ กองทุนขอแสดงความเสียใจอย่างยิ่งต่อความสูญเสียที่เกิดขึ้น และขอเป็นกำลังใจให้ครอบครัวของผู้ประสบเหตุการณ์ดังกล่าว” ผู้จัดการกองทุนฯ กล่าวในที่สุด
วันอังคารที่ 20 กันยายน 2565
รัฐมนตรี 'เฉลิมชัย' สนับสนุนการขับเคลื่อนมรดกทางวัฒนธรรม
ถือเป็น Soft Power ที่จะช่วยผลักดันทุกภาคส่วนให้มีส่วนร่วมในการฟื้นคืนเศรษฐกิจของแต่ละพื้นที่ได้อย่างมีศักยภาพ
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เป็นประธานพิธีเปิด “ลานวัฒนธรรม” งานประเพณีบุญสารทเดือนสิบและงานกาชาดจังหวัดนครศรีธรรมราช ประจำปี 2565 ที่จัดขึ้นระหว่างวันที่ 19 - 28 กันยายน 2565 ภายใต้แนวคิด “99 ปี มหานครแห่งศาสตร์ ศิลป์ และศรัทธา กตัญญุตาต่อบรรพชน อนุรักษ์สืบสาน เสน่ห์วันวาน สู่อนุชนรุ่นหลัง” ณ สนามหน้าเมืองนครศรีธรรมราช อำเภอเมือง จังหวัดนครศรีธรรมราช ซึ่งการจัดงานดังกล่าว เกิดขึ้นจากความร่วมมือของทุกภาคส่วน ทั้งส่วนราชการ องค์กรปกครองส่วนท้องถิ่น สถาบันการศึกษา รัฐวิสาหกิจ ภาคเอกชน สื่อมวลชน และประชาชน ที่มีความมุ่งมั่นที่จะฟื้นฟูเศรษฐกิจและการท่องเที่ยวของจังหวัดนครศรีธรรมราช ภายหลังสถานการณ์การแพร่ระบาดของโรคโควิด – 19 คลี่คลายลง เพื่อสร้างช่องทางการตลาดสำหรับจำหน่ายสินค้าของพี่น้องเกษตรกร กลุ่มวิสาหกิจชุมชน กลุ่มอาชีพผลิตภัณฑ์ OTOP ถือเป็นการสร้างงาน สร้างอาชีพ และสร้างรายได้ให้แก่ประชาชนและผู้ประกอบการทุกสาขา
สำหรับกิจกรรมภายในงาน ได้มีการส่งเสริมวัฒนธรรมที่มีศักยภาพ 5 F ทั้ง Film Food Fashion Fighting Festival โดยนักท่องเที่ยวทั้งชาวไทยและชาวต่างชาติที่มาเยือนจังหวัดนครศรีธรรมราชสามารถ ชม ชิม ช้อป ชิลล์ สิ่งดี ๆ ที่เป็น Soft Power ทั้ง 5 F จาก 23 อำเภอทั่วทั้งจังหวัดนครศรีธรรมราช อาทิ การประชันหนังตะลุงชิงถ้วยพระราชทานสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี การประกวดวรรณกรรมไทย เพลงร้องเรือเด็ก ชิงถ้วยพระราชทานสมเด็จพระนางเจ้าสิริกิติ์พระบรมราชินีนาถ พระบรมราชชนนีพันปีหลวง และนิทรรศการต่าง ๆ ที่น่าสนใจ ทั้งหุ่นเปรตและการประกวดพาเหรดเปรต การประกวดกลอนสด การสาธิตไหว้ครูมโนราห์ เป็นต้น รวมถึงมีการออกร้านจำหน่ายอาหารและสินค้าวัฒนธรรม ขนมพื้นบ้าน อาหารพื้นเมือง ผลิตภัณฑ์ชุมชน เพื่อส่งเสริมอาชีพ สร้างรายได้ให้แก่พี่น้องประชาชนชาวจังหวัดนครศรีธรรมราช
"รัฐบาลมุ่งมั่นที่จะฟื้นฟูเศรษฐกิจการท่องเที่ยวของประเทศ รวมถึงการแก้ไขปัญหาการดำรงชีวิตของประชาชน การให้ความช่วยเหลือเกษตรกร พร้อมผลักดันทุกภาคส่วนให้มีส่วนร่วมในการขับเคลื่อนเศรษฐกิจและการท่องเที่ยวให้ฟื้นคืนกลับมาโดยเร็ว ซึ่งการสร้างความมั่นคงและความยั่งยืนของมรดกทางวัฒนธรรม ถือเป็น Soft Power อย่างหนึ่งที่จะทำให้สามารถพัฒนาต่อยอดวัฒนธรรมให้มีศักยภาพได้ โดยมุ่งหวังให้แต่ละพื้นที่ นำวัฒนธรรมท้องถิ่นไปสู่การเสริมสร้างเศรษฐกิจฐานราก ถือเป็นการสร้างงาน สร้างรายได้ ขับเคลื่อนเศรษฐกิจและคุณภาพชีวิตที่ดีให้กับพี่น้องประชาชน อย่างไรก็ตาม ในส่วนของกระทรวงเกษตรและสหกรณ์พร้อมที่จะเป็นส่วนหนึ่งในการสนับสนุนการขับเคลื่อนสินค้าเกษตรและอาหารปลอดภัย ซึ่งจะเป็นเครื่องการันตีคุณภาพสินค้าให้แก่ผู้บริโภคเกิดความมั่นใจ สำหรับการจัดงานในวันนี้ต้องขอขอบคุณทุกภาคส่วน ที่ได้ร่วมมือกันอย่างเต็มที่ เพื่อช่วยเหลือพี่น้องประชาชน ในการเปิดพื้นที่การตลาดจำหน่ายสินค้าของเกษตรกร กลุ่มเกษตรกร กลุ่มอาชีพต่าง ๆ เพื่อสร้างงานสร้างรายได้ให้กับพี่น้องประชาชน และขับเคลื่อนการพัฒนาประเทศให้เกิดความมั่นคงและยั่งยืนต่อไป" ดร.เฉลิมชัย กล่าว
วันศุกร์ที่ 21 ตุลาคม 2565
บขส.  เปิดจุดรับขนส่งสิ่งของช่วยผู้ประสบอุทกภัย 3 จังหวัด ณ สถานีขนส่งหมอชิต 2 โดยไม่เสียค่าใช้จ่าย ตั้งแต่วันนี้จนกว่าสถานการณ์จะคลี่คลาย
...
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จำกัด (บขส.) กระทรวงคมนาคมเปิดเผยว่า จากสถานการณ์อุทกภัยในหลายพื้นที่ ส่งผลให้ประชาชนได้รับความเดือดร้อนและทรัพย์สินได้รับความเสียหายเป็นอย่างมาก นายศักดิ์สยาม ชิดชอบรัฐมนตรีว่าการกระทรวงคมนาคม ได้กำชับให้ทุกหน่วยงานในสังกัดกระทรวงคมนาคม เร่งให้ความช่วยเหลือเพื่อบรรเทาทุกข์ให้กับผู้ประสบอุทกภัย บขส. จึงได้เปิด “จุดรับขนส่งสิ่งของช่วยผู้ประสบอุทกภัย” ณ ศูนย์รับส่งพัสดุภัณฑ์ สถานีขนส่งผู้โดยสารกรุงเทพ (จตุจักร) เพื่อเป็นศูนย์กลางประสานงานและจัดส่งสิ่งของไปยังหน่วยงานบรรเทาสาธารณภัย ในพื้นที่จังหวัดศรีสะเกษ อุบลราชธานี และสิงห์บุรี ต่อไป
ทั้งนี้ หน่วยงานหรือผู้มีจิตศรัทธา สามารถแจ้งความประสงค์ขอบริจาคสิ่งของได้ที่กองสื่อสารองค์กรและการตลาด สำนักอำนวยการ บริษัท ขนส่ง จำกัด โทรศัพท์ 02 936 2996 โดยไม่เสียค่าใช้จ่าย ในเวลา 09.00 - 16.00 น. ทุกวันจันทร์ - ศุกร์ ตั้งแต่วันที่ 19 ตุลาคม เป็นต้นไป จนกว่าสถานการณ์จะคลี่คลาย สำหรับสิ่งของเครื่องใช้ที่จำเป็น ได้แก่ อาหารแห้ง น้ำดื่ม ยารักษาโรค ยากันยุง งดเว้นสิ่งของประเภทเสื้อผ้า อาหารสดต่าง ๆ
วันพฤหัสบดีที่ 29 กันยายน 2565
ไทย ให้ทุนเยาวชน สปป.ลาว 700 ทุนพร้อมร่วมมือวิจัย ด้านธรรมชาติวิทยา
ไทย ให้ทุนเยาวชน สปป.ลาว 700 ทุนพร้อมร่วมมือวิจัย ด้านธรรมชาติวิทยา
ไทย ให้ทุนเยาวชน สปป.ลาว 700 ทุนพร้อมร่วมมือวิจัย ด้านธรรมชาติวิทยา เช่น การสำรวจถ้ำ สิ่งมีชีวิตในแม่น้ำโขง ด้านเทคโนโลยีระบบราง ด้านเทคโนโลยีชีวภาพ การเกษตรปลอดภัยและเกษตรอินทรีย์ ขณะที่ราชวิทยาลัยจุฬาภรณ์ ให้ 20 ทุนเรียนตรี – โท พยาบาล รังสีเทคนิค การแพทย์ฉุกเฉิน
เมื่อวันที่ 31 ส.ค.ศ.(พิเศษ) ดร. เอนก เหล่าธรรมทัศน์ รมว.การอุดมศึกษา วิทยาศาสตร์ วิจัยและนวัตกรรม(อว.) เปิดเผยว่า ตนพร้อมด้วย ศ.ดร.นพ สิริฤกษ์ ทรงศิวิไล ปลัด อว. และ ศ.ดร. ศุภชัย ปทุมนากุล รองปลัด อว. นายเจษฎา กตเวทิน เอกอัครราชทูตไทย ณ สาธารณรัฐประชาธิปไตยประชาชนลาว (สปป.ลาว) ผู้บริหารราชวิทยาลัยจุฬาภรณ์ และมหาวิทยาลัยเทคโนโลยีราชมงคลธัญบุรีเดินทางเยือน สปป. ลาว อย่างเป็นทางการ และได้หารือความร่วมมือกับนายพันคำ วิพาวัน นายกรัฐมนตรี สปป.ลาว และนายสะเหลิมไซ คมมะสิต รองนายกรัฐมนตรีและ รมต.การต่างประเทศของลาว เพื่อแสดงความพร้อมของประเทศไทยในการจัดสรรทุนการศึกษาให้แก่เยาวชนลาว จำนวน 700 ทุน ตามที่นายกรัฐมนตรี สปป. ลาว และนายกรัฐมนตรีประเทศไทยได้ให้ความเห็นชอบร่วมกันเมื่อครั้งที่นายกรัฐมนตรี สปป. ลาว เดินทางเยือนประเทศไทยอย่างเป็นทางการเมื่อวันที่ 1 – 2 มิ.ย.ที่ผ่านมา นอกจากนี้ ได้หารือกับ รศ.ดร.พุทธ สิมมาลาวงษ์ รมต.การศึกษาและกีฬา สปป. ลาว และได้ตกลงในหลักการร่วมกันให้ทั้งสองประเทศกระชับความร่วมมือทั้งในด้านการส่งเสริมการวิจัยและการพัฒนากำลังคนและ โดยในด้านความร่วมมือด้านการวิจัยทั้งสองฝ่ายเห็นชอบที่จะให้มีการดำเนินความร่วมมือกันในด้านต่างๆ ดังนี้ 1.ด้านธรรมชาติวิทยา เช่น การสำรวจถ้ำ และสิ่งมีชีวิตในแม่น้ำโขง 2. ด้านเทคโนโลยีระบบราง 3. ความร่วมมือด้านเทคโนโลยีชีวภาพ การเกษตรปลอดภัยและเกษตรอินทรีย์ 4.ความร่วมมือด้านดาราศาสตร์ โครงสร้างพื้นฐานด้านดาราศาสตร์ และวิชาการและเทคโนโลยีชั้นสูง 5. โครงการวิจัยร่วมระหว่างหน่วยงานของไทยกับหน่วยงานของ สปป.ลาว
รมว.อว.กล่าวต่อว่า ในด้านการพัฒนากำลังคนทั้งสองประเทศจะร่วมกันพัฒนากำลังคนในสาขาที่เห็นชอบร่วมกันโดยจะ สปป. ลาว จะได้เตรียมข้อมูลความต้องการและทำงานร่วมกับประเทศไทยในการพัฒนากำลังคนผ่านทุนการศึกษาและฝีกอบรม การวิจัยร่วม การฝึกงาน การร่วมจัดกิจกรรมการสัมมนา รวมถึงความร่วมมือในการพัฒนากำลังคนโดยเน้นรูปแบบโรงเรียนในโรงงาน และการผลิตวิศวกรโดยใช้รูปแบบ KOSEN ของญี่ปุ่น ซึ่งไทยคาดหวังว่าจะเป็นสะพานเชื่อมในอาเซียน เพื่อยืนยันเจตจำนงความร่วมมือด้านการพัฒนากำลังคน ทั้งสองฝ่ายยังได้มีการลงนามในหนังสือแสดงเจตจำนง (Letter of Intent – LOI) การจัดสรรทุนการศึกษาของประเทศไทยแก่ สปป.ลาว จำนวน 700 นอกจากการสนับสนุนทุนทั้ง 700 ทุน ดังกล่าว แล้ว ราชวิทยาลัยจุฬาภรณ์ยังได้เสนอให้การสนับสนุนทุนการศึกษาแก่นักศึกษา สปป.ลาว ทั้งในระดับประกาศนียบัตร ปริญญาตรี และปริญญาโท จำนวน 20 ทุน ในหลักสูตรวิทยาศาสตร์บัณฑิต หลักสูตรการพยาบาล รังสีเทคนิค การแพทย์ฉุกเฉิน รวมไปถึงวิทยาศาสตร์การเคลื่อนไหวเพื่อป้องกันการเจ็บป่วย โดยเน้นผู้สูงอายุ ในเชิงรุกและป้องกัน
วันศุกร์ที่ 2 กันยายน 2565
เตือนประชาชนเฝ้าระวัง 1 - 10 ก.ย.65 ระดับน้ำแม่น้ำเจ้าพระยาเพิ่มสูงขึ้น
อุตุนิยมวิทยาคาดการณ์จะมีฝนตกหนัก
ในช่วงวันที่ ๓ - ๘ กันยายน ๒๕๖๕ บริเวณภาคเหนือ ภาคตะวันออกเฉียงเหนือ และภาคตะวันออก
กองอำนวยการน้ำแห่งชาติ ประเมินสถานการณ์น้ำลุ่มน้ำเจ้าพระยา จะมีปริมาณน้ำไหลผ่านสถานีวัดน้ำจังหวัดนครสวรรค์ (C.๒) อยู่ในเกณฑ์ ๒,๐๐๐ - ๒,๒๐๐ ลูกบาศก์เมตรต่อวินาที ซึ่งจะส่งผลให้ปริมาณน้ำไหลผ่านเขื่อนเจ้าพระยาเพิ่มขึ้นอยู่ในเกณฑ์ ๑,๘๐๐ - ๒,๐๐๐ ลูกบาศก์เมตรต่อวินาที โดยจะส่งผลให้ระดับน้ำด้านท้ายเขื่อนเพิ่มสูงขึ้นในช่วงวันที่ ๑ - ๑๐ กันยายน ๒๕๖๕ บริเวณชุมชนพื้นที่ลุ่มต่ำนอกคันกั้นน้ำคลองโผงเผง จังหวัดอ่างทอง คลองบางบาล จังหวัดพระนครศรีอยุธยา ตำบลหัวเวียง อำเภอเสนา ตำบลลาดชิดตำบลท่าดินแดง อำเภอผักไห่จังหวัดพระนครศรีอยุธยา และ จังหวัดนนทบุรี ปทุมธานี กรุงเทพมหานคร
ขอให้ประชาชนในพื้นที่เสี่ยง ขนของขึ้นที่สูง และเฝ้าระวังอย่างใกล้ชิด
วันอังคารที่ 30 สิงหาคม 2565
R&I คงอันดับความน่าเชื่อถือเศรษฐกิจไทยมีเสถียรภาพ และบริหารจัดการทางการคลังอย่างรอบคอบ
.....
บริษัท Rating and Investment Information, Inc. หรือ R&I ซึ่งเป็นบริษัทจัดอันดับความน่าเชื่อถือรายใหญ่ของญี่ปุ่น เผยแพร่ประกาศคงอันดับความน่าเชื่อถือของประเทศไทย (Sovereign Credit Rating) อยู่ที่ A- และคงมุมมองความน่าเชื่อถือของประเทศไทย (Outlook) อยู่ในระดับมีเสถียรภาพ (Stable Outlook)
.
แม้ว่าการระบาดของโรคโควิด-19 จะส่งผลกระทบรุนแรงต่อเศรษฐกิจไทย โดยเฉพาะด้านการท่องเที่ยว แต่รัฐบาลได้ดำเนินมาตรการเพื่อกระตุ้นเศรษฐกิจและผลักดันให้เกิดการลงทุนจากต่างประเทศ ส่งผลให้เศรษฐกิจไทยและการบริโภคเริ่มฟื้นตัว โดยภาคการท่องเที่ยวจะเป็นปัจจัยสำคัญขับเคลื่อนเศรษฐกิจไทยให้ฟื้นตัวอย่างเต็มที่
.
R&I ยังเชื่อมั่นว่า รัฐบาลยังคงรักษาเสถียรภาพทางการคลังและใส่ใจต่อภาระหนี้สาธารณะ (Debt Burden) ภายใต้ พ.ร.บ.วินัยการเงินการคลังของรัฐ พ.ศ. 2561 ในระดับที่เหมาะสม เนื่องจากมีการบริหารจัดการทางการคลังอย่างรอบคอบ
.
เหตุผลเพราะ มีการดำเนินมาตรการเชิงรุกในการพัฒนาอุตสาหกรรมที่มีมูลค่าเพิ่มสูงและการพัฒนาเขตเศรษฐกิจพิเศษภาคตะวันออก (EEC) ,การลงทุนโครงสร้างพื้นฐานอย่างต่อเนื่อง เพื่อกระตุ้นเศรษฐกิจและผลักดันให้เกิดการลงทุนจากต่างประเทศ ซึ่งจะส่งผลให้ประเทศมีศักยภาพในการเจริญเติบโตทางเศรษฐกิจในระยะยาว
.
อ้างอิงจากhttps://www.r-i.co.jp/.../news_release_cfp_20220825...
#ไทยคู่ฟ้า#ร่วมต้านโควิด19
-------------------
วันศุกร์ที่ 28 ตุลาคม 2565
​นายกฯ เป็นประธานร่วมพิธีวางศิลาฤกษ์ (Groundbreaking Ceremony) โครงการก่อสร้างสะพานมิตรภาพไทย-ลาว แห่งที่ 5 (บึงกาฬ-บอลิคำไซ)
​นายกฯ เป็นประธานร่วมพิธีวางศิลาฤกษ์ (Groundbreaking Ceremony) โครงการก่อสร้างสะพานมิตรภาพไทย-ลาว แห่งที่ 5 (บึงกาฬ-บอลิคำไซ)
วันนี้ (28 ตุลาคม 2565) เวลา 09.10 น. พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เดินทางถึงบริเวณพื้นที่ก่อสร้างโครงการสะพานมิตรภาพไทย – ลาว แห่งที่ 5 เพื่อเป็นประธานร่วมในพิธีวางศิลาฤกษ์ (Groundbreaking Ceremony) โครงการก่อสร้างสะพานมิตรภาพไทย – ลาว แห่งที่ 5 (บึงกาฬ – บอลิคำไซ) ณ จังหวัดบึงกาฬ ประเทศไทย
ในการเดินทางครั้งนี้ มีบุคคลสำคัญฝ่ายไทยร่วมงานด้วย ดังนี้ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข นายศักดิ์สยาม ชิดชอบ รัฐมนตรีว่าการกระทรวงคมนาคม พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายสุชาติ ชมกลิ่น รัฐมนตรีว่าการกระทรวงแรงงาน และนายอธิรัฐ รัตนเศรษฐ รัฐมนตรีช่วยว่าการกระทรวงคมนาคม
โฆษกประจำสำนักนายกรัฐมนตรีกล่าวว่า เมื่อนายกรัฐมนตรีเดินทางถึงบริเวณพื้นที่ก่อสร้างโครงการสะพานมิตรภาพไทย – ลาว แห่งที่ 5 ฝั่งไทย ณ จังหวัดบึงกาฬ นายกรัฐมนตรีพบปะประชาชนที่มาร่วมในพิธีวางศิลาฤกษ์ โดยนายกรัฐมนตรีได้กล่าวทักทายประชาชนที่มาร่วมงานและรอต้อนรับ นายกรัฐมนตรีกล่าวขอบคุณประชาชนชาวบึงกาฬทุกคน ยินดีที่เห็นบ้านเมืองสงบเรียบร้อย โดยเข้าใจดีว่าทุกวันนี้ยังมีปัญหาอยู่บ้าง รัฐบาลพร้อมดูแลและให้ความช่วยเหลืออย่างรอบด้าน ทั้งด้านอาชีพ ชีวิตความเป็นอยู่ การบริหารจัดการน้ำ รวมถึงระบบน้ำ โดยยินดีที่ได้มาวางศิลาฤกษ์โครงการก่อสร้างสะพานมิตรภาพไทย - ลาว แห่งที่ 5 (บึงกาฬ - บอลิคำไซ) ณ แขวงบอลิคำไซ สาธารณรัฐประชาธิปไตยประชาชนลาวในวันนี้ และขณะนี้กำลังพิจารณาเรื่องสะพานแห่งที่ 6 พร้อมที่จะช่วยเหลือดูแลชาวบึงกาฬ ในวันนี้ได้เอาหัวใจ ความคิดถึง ความรักชาวกรุงเทพฯ มาด้วย ซึ่งยืนยันว่าคนไทยจะไม่ทิ้งกัน
จากนั้น นายกรัฐมนตรีพร้อมคณะได้ลงเรือข้ามแม่น้ำโขงไปยังบริเวณพื้นที่ก่อสร้างโครงการสะพานมิตรภาพไทย – ลาว แห่งที่ 5 แขวงบอลิคำไซ สาธารณรัฐประชาธิปไตยประชาชนลาว เพื่อร่วมพิธีฯ
อนึ่ง เมื่อการก่อสร้างสะพานมิตรภาพไทย - ลาว แห่งที่ 5 (บึงกาฬ - บอลิคำไซ) แล้วเสร็จ จะทำให้เกิดการพัฒนาพื้นที่เศรษฐกิจบริเวณด่านชายแดนฝั่งจังหวัดบึงกาฬ และชายแดนฝั่งแขวงบอลิคำไซ ให้เป็นอีกหนึ่งประตูการค้าที่สำคัญ ซึ่งจะมีส่วนกระตุ้นการขยายตัวทางเศรษฐกิจ และการค้าการลงทุนระหว่างประเทศไทยกับ สปป. ลาว ทำให้การขนส่งสินค้าจากไทยไปสู่ตลาดจีนตอนใต้คล่องตัวขึ้น โดยเฉพาะ “ยางพารา” ซึ่งเป็นพืชเศรษฐกิจของจังหวัดบึงกาฬ อีกทั้งยังเป็นการอำนวยความสะดวกในการขนส่งสินค้า จากไทยไปสู่ตลาดในจีนตอนใต้ และเชื่อมโยงการขนส่งสินค้าจากภาคกลางของ สปป.ลาว สู่ท่าเรือน้ำลึกแหลมฉบังของไทย เพื่อส่งออกทางทะเลต่อไปยังภูมิภาคอื่น ๆ นอกจากนี้ สะพานมิตรภาพไทย – ลาว ยังช่วยส่งเสริมความสัมพันธ์ในระดับประชาชนของทั้งสองประเทศให้มีความใกล้ชิดและเดินทางไปมาหากันได้สะดวกยิ่งขึ้น เป็นการเพิ่มจุดเชื่อมต่อการเดินทางของประชาชนทั้ง 2 ประเทศ อีกทั้งยังช่วยส่งเสริมการท่องเที่ยว เปิดเส้นทางท่องเที่ยว 3 ประเทศ “ไทย-ลาว-เวียดนาม” ภายหลังการคมนาคมเชื่อมโยงถึงกัน
วันจันทร์ที่ 17 ตุลาคม 2565
การยาสูบฯ ชี้แจงจ่ายเงินเยียวยาชาวไร่ครบถ้วนตามเกณฑ์ โครงการให้ความช่วยเหลือเกษตรกรที่ได้รับผลกระทบจากการลดโควตารับซื้อใบยา
ตามที่สื่อมวลชนนำเสนอข่าวมีเกษตรกรชาวไร่ยาสูบในพื้นที่ จ.เพชรบูรณ์ ยังไม่ได้รับเงินเยียวยาช่วยเหลือตามโครงการให้ความช่วยเหลือเกษตรกรผู้เพาะปลูกต้นยาสูบและผู้บ่มอิสระที่ได้รับผลกระทบจากการลดปริมาณการรับซื้อใบยาสูบของการยาสูบแห่งประเทศไทย จำนวน 50 ลบ.
ตามที่สื่อมวลชนได้นำเสนอข่าวว่ามีเกษตรกรชาวไร่ยาสูบในพื้นที่จังหวัดเพชรบูรณ์ ยังไม่ได้รับเงินเยียวยาช่วยเหลือตามโครงการให้ความช่วยเหลือเกษตรกรผู้เพาะปลูกต้นยาสูบและผู้บ่มอิสระที่ได้รับผลกระทบจากการลดปริมาณการรับซื้อใบยาสูบของการยาสูบแห่งประเทศไทย จำนวน 50 ล้านบาท ซึ่งสำนักงบประมาณได้อนุมัติงบประมาณจำนวน 159.69 ล้านบาทไปแล้วนั้น
ล่าสุด นายภูมิจิตต์ พงษ์พันธุ์งาม ผู้ว่าการการยาสูบแห่งประเทศไทย (ยสท.) ได้ชี้แจงถึงกรณีนี้ว่า โครงการให้ความช่วยเหลือเกษตรกรผู้เพาะปลูกต้นยาสูบและผู้บ่มอิสระ ยสท. ได้ดำเนินการจ่ายเงินช่วยเหลือให้แก่เกษตรกรผู้มีสิทธิ์ได้รับตามเกณฑ์ของโครงการ ในสัดส่วนตามต้นทุนดำเนินการระหว่างผู้บ่มอิสระกับเกษตรกรผู้เพาะปลูกขายใบยาสด ในอัตรา 70:30 ของเงินช่วยเหลือ สำหรับใบยาเวอร์ยิเนียราคากิโลกรัมละ 17.50 บาท ผู้บ่มอิสระจะได้รับเงินช่วยเหลือ 12.25 บาทต่อกิโลกรัม ส่วนเกษตรกรผู้เพาะปลูกขายใบยาสดจะได้รับเงินช่วยเหลือ 5.25 บาทต่อกิโลกรัม สำหรับเกษตรกรผู้เพาะปลูกยาสูบเบอร์เลย์ จะได้รับเงินช่วยเหลือ 9.80 บาทต่อกิโลกรัม และเกษตรกรผู้เพาะปลูกยาสูบเตอร์กิซ จะได้รับเงินช่วยเหลือ 14.00 บาทต่อกิโลกรัม รวมทั้งการจัดสรรค่าธรรมเนียมการบริการโอนเงินแก่ธนาคารเพื่อการเกษตรและสหกรณ์การเกษตร (ธ.ก.ส.) อีกรายละ 7 บาท
ผู้ว่าการ ยสท. กล่าวว่า ขณะนี้ ยสท. ได้ดำเนินการจ่ายเงินตามโครงการดังกล่าวให้กับเกษตรกรผู้มีสิทธิ์ได้รับเงินช่วยเหลือตามหลักเกณฑ์ครบถ้วนแล้ว จำนวน 12,936 ราย รวมเป็นเงินทั้งสิ้น 125,095,308.94 บาท คงเหลือเงินส่งคืนกรมบัญชีกลาง จำนวน 34,594,308.94 บาท เนื่องจากชาวไร่บางส่วนมีคุณสมบัติไม่ตรงตามหลักเกณฑ์ที่กำหนดไว้ โดยมีรายละเอียดการจ่ายเงินช่วยเหลือดังนี้
ผู้บ่มอิสระ จำนวน 51 ราย เงินช่วยเหลือ 18,828,075.08 บาท
ชาวไร่ใบยาสด จำนวน 1,783 ราย เงินช่วยเหลือ 8,023,591,.30 บาท
ชาวไร่ยาสูบเวอร์ยิเนีย จำนวน 2,198 ราย เงินช่วยเหลือ 39,171,265.00 บาท
ชาวไร่ยาสูบเบอร์เลย์ จำนวน 5,772 ราย เงินช่วยเหลือ 37,083,025.56 บาท
ชาวไร่ยาสูบเตอร์กิซ จำนวน 3,132 ราย เงินช่วยเหลือ 21,898,800.00 บาท
ค่าธรรมเนียมการบริการโอนเงินแก่ธนาคารเพื่อการเกษตรและสหกรณ์การเกษตร (ธ.ก.ส.) จำนวน 90,552.00 บาท
นอกจากนี้ ยสท. ยังมีโครงการสนับสนุนค่าปัจจัยการผลิตที่สูงขึ้นให้แก่เกษตรกร ฤดูการผลิต 2565/2566 โดยใช้งบประมาณ 112.32 ล้านบาท ซึ่งคณะกรรมการ ยสท. ได้มีมติอนุมัติการให้ความช่วยเหลือเกษตรกรโดย ยสท. สนับสนุนปัจจัยการผลิต ร้อยละ 50 ในวงเงิน 56.16 ล้านบาท ส่วนที่เหลืออีกร้อยละ 50 วงเงิน 56.16 ล้านบาท อยู่ระหว่างการเสนอขออนุมัติจัดสรรงบประมาณกลางจากรัฐบาลตามระเบียบขั้นตอนต่อไป ทั้งนี้ ยสท. จะจ่ายเงินให้เกษตรกรในการรับซื้อใบยา ฤดูการผลิต 65/66 ช่วงระหว่างเดือนเมษายน - พฤษภาคม 2566
ผู้ว่าการ ยสท. กล่าวย้ำว่า เกษตรกรชาวไร่ยาสูบในสังกัดทั่วประเทศ คือครอบครัว ยสท. ที่มีความผูกพันกันอย่างยาวนาน ใบยาสูบเป็นพืชเศรษฐกิจ ที่ ยสท. มีนโยบายส่งเสริมเกษตรกรชาวไร่ยาสูบมาโดยตลอดทั้งกระบวนการตั้งแต่เริ่มการเพาะปลูก ซึ่งที่ผ่านมา ยสท. ได้ให้การสนับสนุนเกษตรกรชาวไร่อย่างเต็มที่ เมื่อเกษตรกรได้รับความเดือดร้อนจากผลกระทบต่างๆ เราก็พร้อมที่จะดูแลช่วยเหลือโดยไม่ทอดทิ้งอย่างแน่นอน
วันศุกร์ที่ 23 กันยายน 2565
รมช.มนัญญา เยี่ยมชม Swiss Future Farm ฟาร์มโคนมต้นแบบ
รมช.มนัญญา เยี่ยมชม Swiss Future Farm ฟาร์มโคนมต้นแบบ
รมช.มนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ เยี่ยมชม Swiss Future Farm ฟาร์มโคนมต้นแบบ และเป็นฟาร์มสาธิตการเลี้ยงโคนมที่มีเครื่องจักร และเทคโนโลยีการจัดการฟาร์มที่ทันสมัย เพื่อใช้เป็นต้นแบบให้กับเกษตรกรผู้เลี้ยงโคนม ณ เมืองซูริค ประเทศสวิตเซอร์แลนด์ พร้อมด้วยนายสมพร ศรีเมือง ผู้อำนวยการองค์การส่งเสริมกิจการโคนมแห่งประเทศไทย (อ.ส.ค.) และคณะ สำหรับ Swiss Future Farm เป็นฟาร์มโคนมที่มีการใช้เทคโนโลยีการจัดการฟาร์มที่มุ่งเน้นอนุรักษ์ธรรมชาติ เพื่อความยั่งยืน ลดผลกระทบต่อสิ่งแวดล้อมในด้านต่างๆ อาทิ การปกป้องสภาพแวดล้อมตามธรรมชาติ ระบบการผลิตเกษตรกรรม ความยั่งยืนและอาหารเพื่อสุขภาพ การบริหารต้นทุนที่มีประสิทธิภาพ และการทำปศุสัตว์ด้วยสายพันธุ์ที่เหมาะสม เพื่อให้สามารถแข่งขันในตลาดได้
วันอาทิตย์ที่ 18 กันยายน 2565
มาอีกหนึ่งกลโกง เตือน ก่อนทำประกันพิจารณาให้รอบคอบ ทำกับตัวแทนที่น่าเชื่อถือ อย่าหลงเชื่อมิจฉาชีพแอบอ้างใช้โลโก้สมาคมสถาบันการเงินของรัฐ
มาอีกหนึ่งกลโกง เตือน ก่อนทำประกันพิจารณาให้รอบคอบ ทำกับตัวแทนที่น่าเชื่อถือ อย่าหลงเชื่อมิจฉาชีพแอบอ้างใช้โลโก้สมาคมสถาบันการเงินของรัฐ
วันที่ 18 กันยายน 2565นางสาวรัชดา ธนาดิเรก รองโฆษกประจำสำนักนายกรัฐมนนตรี เตือนประชาชนระมัดระวังอย่าหลงเชื่อมิจฉาชีพหลอกทำประกันชีวิต โดยเฉพาะการพูดคุยโทรศัพท์ชักชวน สร้างแรงจูงใจให้เข้าใจผิด โดยมักจะอธิบายถึงสิทธิประโยชน์ที่จะได้รับเกินความจริง อ้างตัวเป็นสถาบันการเงินของรัฐ
นางสาวรัชดาฯ กล่าวต่อไปว่า มิจฉาชีพได้พัฒนากลโกงที่แยบยล ให้มีความน่าเชื่อถือมากยิ่งขึ้น ผ่านรูปแบบต่าง ๆ โดยสมาคมสถาบันการเงินของรัฐ ได้ออกประกาศแจ้งเตือนประชาชนอย่าหลงเชื่อกรณีที่มีมิจฉาชีพแอบอ้างนำตราสัญลักษณ์ของสมาคมสถาบันการเงินของรัฐไปใช้โดยไม่ได้รับอนุญาต เพื่อหลอกลวงให้ประชาชนโอนเงินเพื่อชำระค่าเบี้ยประกันชีวิตคุ้มครองวงเงินสินเชื่อหรือเพื่อยืนยันผลการทำธุรกรรมการเงินใด ซึ่งปัจจุบันสมาคมสถาบันการเงินของรัฐ ไม่มีวัตถุประสงค์และไม่มีนโยบายให้บริการทางการเงินใด ๆ กับประชาชนโดยตรง และยืนยันว่าสมาคมสถาบันการเงินของรัฐไม่มีส่วนเกี่ยวข้องกับการแอบอ้างให้บริการทางการเงินดังกล่าว และขอเตือนให้ผู้ที่ได้รับการติดต่อจากมิจฉาชีพในลักษณะเดียวกันนี้อย่าหลงเชื่อหรือโอนเงินให้อย่างเด็ดขาด
“ขอเตือนประชาชนก่อนจะพิจารณาทำประกัน ให้พิจารณาอย่างรอบคอบ ควรตรวจสอบรายชื่อจากสำนักงานคณะกรรมการกำกับและส่งเสริมการประกอบธุรกิจประกันภัย (คปภ.) หรือตัวแทนที่น่าเชื่อถือ รวมทั้งติดต่อกับบริษัทประกันภัยด้วยตนเอง ไม่ควรทำประกันผ่านตัวแทนที่ไม่เคยรู้จัก โดยเฉพาะกรณีที่มีการแจกสิ่งของเพื่อจูงใจ หรือมีราคาถูกเป็นพิเศษ เพราะอาจตกเป็นเหยื่อของมิจฉาชีพได้ ประชาชนควรศึกษาเงื่อนไข ความคุ้มครองก่อนซื้อ เพื่อให้ได้รับความคุ้มครองที่ตรงกับความต้องการ และความสามารถในการชำระเบี้ยประกันภัย อย่ารีบตัดสินใจ ” นางสาวรัชดาฯ กล่าว
วันพฤหัสบดีที่ 8 กันยายน 2565
รมว.สุขาติ ห่วงใยผู้ประสบภัย สั่งให้ความช่วยเหลือผู้ได้รับผลกระทบจากน้ำท่วม
รมว.แรงงาน สุชาติ ชมกลิ่น สั่งการเร่งช่วยเหลือผู้ประสบภัยน้ำท่วม กพร.ขานรับ แจ้งหน่วยงานในพื้นที่เฝ้าระวังและพร้อมขนย้ายสิ่งของ เบื้องต้นเตรียมแผนฝึกอาชีพและซ่อมบำรุงอุปกรณ์ไฟฟ้าภายในบ้านเพื่อบรรเทาความเดือดร้อนของประชาชน
วันพฤหัสบดีที่ 15 กันยายน 2565
"ทิพานัน" ถามหาจุดยืน "เพื่อไทย" เอาให้ชัด ใช้นักโทษหนีคดีหาเสียงแลนด์สไลด์  เตือนเสี่ยงถึงยุบพรรค โทษหนัก ทำ“ทักษิณ”อาจเสี่ยงคุกอีก 5 ปี  พร้อมปลุกคนไทยไม่เอาตระกูลคอรัปชั่นบริหาร
"ทิพานัน" ถามหาจุดยืน "เพื่อไทย" เอาให้ชัด ใช้นักโทษหนีคดีหาเสียงแลนด์สไลด์  เตือนเสี่ยงถึงยุบพรรค โทษหนัก ทำ“ทักษิณ”อาจเสี่ยงคุกอีก 5 ปี  พร้อมปลุกคนไทยไม่เอาตระกูลคอรัปชั่นบริหารประเทศ
วันที่ 15 กันยายน 2565 น.ส.ทิพานัน ศิริชนะ รองโฆษกประจำสำนักนายกรัฐมนตรี ทีมโฆษกพรรคพลังประชารัฐ กล่าวถึงกรณีที่ นายทักษิณ ชินวัตร อดีตนายกรัฐมนตรี กล่าวใน ClubHouse ชี้นำให้เลือกพรรคเพื่อไทยแลนด์สไลด์ 2 สมัย และพูดถึงนโยบายค่าแรงต่างๆ ว่า นายทักษิณ ได้พยายามพูดจาสั่งการพรรคเพื่อไทยมาโดยตลอดต่างกรรมต่างวาระ ล่าสุดทำเหมือนเป็นหัวคะแนน ช่วยหาเสียงให้กับพรรคเพื่อไทย จึงเป็นที่น่าสังเกตว่าพรรคเพื่อไทย มีส่วนรู้เห็นเป็นใจกับการหาเสียงในครั้งนี้หรือไม่
เพราะถึงแม้ในหลายครั้งพรรคเพื่อไทยมักจะอ้างว่าเป็นสิทธิของนายทักษิณ และไม่สามารถห้ามให้นายทักษิณแสดงความเห็นชี้นำได้ แต่เท่าที่ติดตามสถานการณ์ที่ผ่านมา ไม่มีครั้งใดเลยที่กรรมการบริหารพรรคเพื่อไทยจะแสดงถึงการไม่สนองตอบ หรือแสดงท่าทีที่ชัดเจนว่าไม่ยินยอมปฏิบัติตามคำสั่งของนายทักษิณ และในช่วงโค้งแรกการหาเสียงครั้งนี้ก็เช่นกัน
น.ส.ทิพานัน กล่าวว่า พรรคเพื่อไทย ต้องเคารพกฎหมาย และต้องทำความเข้าใจว่า เป็นการกระทำที่สุ่มเสี่ยงครอบงำ ชี้นำการดำเนินกิจกรรมทางการเมืองของพรรคการเมืองขัดพ.ร.ป.พรรคการเมือง พ.ศ.2560 มาตรา 28 ที่ห้ามมิให้พรรคการเมืองยินยอมหรือกระทําการใดอันทําให้บุคคลอื่นซึ่งมิใช่ สมาชิกกระทําการอันเป็นการควบคุม ครอบงํา หรือชี้นํา กิจกรรมของพรรคการเมืองในลักษณะที่ทําให้ พรรคการเมืองหรือสมาชิกขาดความอิสระ ทั้งนี้ ไม่ว่าโดยทางตรงหรือโดยทางอ้อม และมาตรา 29 ห้ามมิให้ผู้ใดซึ่งมิใช่สมาชิกกระทําการใดอันเป็นการควบคุม ครอบงํา หรือชี้นํา กิจกรรมของพรรคการเมืองในลักษณะที่ทําให้พรรคการเมืองหรือสมาชิกขาดความอิสระ ทั้งนี้ ไม่ว่า โดยทางตรงหรือโดยทางอ้อม
น.ส.ทิพานัน กล่าวว่า การห้ามดำเนินการควบคุม ครอบงำ หรือชี้นำนั้น กำหนดห้ามการกระทำของ “ผู้ที่ไม่ใช่สมาชิกพรรคการเมือง” ซึ่งนายทักษิณขาดคุณสมบัติการสมัครเป็นสมาชิกพรรคการเมือง ตาม พรป.พรรคการเมือง มาตรา 9 และมาตรา 24 เช่น เคยได้รับโทษจำคุกโดยได้พ้นโทษมายังไม่ถึงสิบปี เคยต้องคำพิพากษาอันถึงที่สุดให้ลงโทษจำคุกเพราะกระทำความผิดตามกฎหมาย ป.ป.ช นายทักษิณจึงเข้าข่ายทั้งไม่ใช่สมาชิกพรรคเพื่อไทย ถือเป็นคนนอก แถมพ่วงท้ายว่าเป็น นักโทษหนีคดีด้วย"
ซึ่งการกระทำฝ่าฝืนดังกล่าว มีโทษถึงยุบพรรคและเพิกถอนสิทธิสมัครรับเลือกตั้งคณะกรรมการบริหารพรรค เป็นเวลา 10 ปี ขณะที่ผู้ครอบงำพรรคก็มีโทษจำคุก เป็นเวลา 5 ปี ปรับตั้งแต่ 100,000 -200,000 บาท หรือทั้งจำทั้งปรับ รวมถึงให้ศาลสั่งเพิกถอนสิทธิสมัครรับเลือกตั้งเช่นเดียวกับกรรมการบริหารพรรค
“เชื่อว่าคนไทยทุกคนไม่ต้องการตระกูลที่คอร์รัปชันมาบริหารประเทศ จึงอยากทราบจุดยืนของพรรคเพื่อไทยว่า ชัดเจนใช่หรือไม่ที่จะใช้นายทักษิณ นักโทษคดี มาหาเสียงแลนด์สไลด์ให้พรรคการเมือง โดยเฉพาะทีมเศรษฐกิจของพรรคเพื่อไทย มีความคิดเห็นอย่างไร เห็นด้วยกับคำประกาศต่างๆ ของนายทักษิณหรือไม่ สิ่งสำคัญที่สุด พรรคเพื่อไทย ควรต้องเคารพกฎหมาย ควรเคารพประชาชน ไม่เอานักโทษโกงชาติมาเป็นแบบอย่างให้ลูกหลาน ไม่เอาคนที่มีประวัติคอร์รัปชันมาหาเสียงนโยบายพรรค" น.ส. ทิพานัน กล่าว
วันจันทร์ที่ 3 ตุลาคม 2565
ครม. ไฟเขียวงบกว่าพันล้านบาท เป็นค่าตอบแทนบุคลากรทางการแพทย์ฯ (เพิ่มเติม) - จัดซื้อยารักษาผู้ป่วยโควิด
.....
ที่ประชุม ครม. (27 ก.ย. 65) อนุมัติการสนับสนุนงบประมาณรายจ่ายประจำปีงบประมาณ พ.ศ. 2565 งบกลาง ตามที่ ก.สาธารณสุขเสนอ 2 รายการ ประกอบด้วย
.
• รายการเงินสำรองจ่ายเพื่อกรณีฉุกเฉินและจำเป็น จำนวน 986.452 ล้านบาท เพื่อเป็นค่าตอบแทนบุคลากรทางการแพทย์และสาธารณสุขกลุ่มต่าง ๆ (เพิ่มเติม) ที่ได้ปฏิบัติหน้าที่ป้องกันภัยโควิด-19 และดูแลรักษาผู้ป่วยในช่วงเดือน ต.ค. 64 - มิ.ย. 65
.
• รายการค่าใช้จ่ายในการบรรเทา แก้ไขปัญหา และเยียวยาผู้ได้รับผลกระทบจากการระบาดของโรคโควิด-19 จำนวน 365.681 ล้านบาท เพื่อเป็นค่าใช้จ่ายในโครงการจัดหายารักษาผู้ป่วยโควิด-19 สำหรับหน่วยบริการสุขภาพ ก.สาธารณสุข ประกอบด้วยการจัดซื้อยาฟาวิพิราเวียร์ 25.739 ล้านเม็ด, ยาโมลนูพิราเวียร์ 1.03 ล้านเม็ด และยาเรมเดซิเวียร์ 1,220 ขวด
.
อ่านเพิ่มเติม คลิกhttps://www.thaigov.go.th/news/contents/details/59720
#ไทยคู่ฟ้า#ร่วมต้านโควิด19
-------------------
วันจันทร์ที่ 17 ตุลาคม 2565
แสดงความยินดีครบรอบ 21 ปี คมชัดลึก
แสดงความยินดีครบรอบ 21 ปี คมชัดลึก
แสดงความยินดีครบรอบ21ปีคมชัดลึก
17ตุลาคม2565 -นายเอกสิทธิ์คุณานันทกุลเลขานุการรัฐมนตรีว่าการกระทรวงดิจิทัลเพื่อเศรษฐกิจและสังคมเข้าร่วมแสดงความยินดีกับคมชัดลึกเครือเดอะเนชั่นเนื่องในโอกาสครบรอบ21ปีณอาคารอินเตอร์ลิงค์ทาวเวอร์ถนนบางนา-ตราดเขตบางนากรุงเทพมหานคร
****************
วันศุกร์ที่ 2 กันยายน 2565
รองนายกฯ พล.อ.ประวิตร ประชุมคณะอนุฯ นโยบายแนวทางและมาตรการการบริหารจัดการที่ดินและทรัพยากรดิน เห็นชอบร่างหลักเกณฑ์การจำแนกประเภทที่ดินตามผลการจำแนกการใช้ประโยชน์ที่ดิน
รองนายกฯ พล.อ.ประวิตร ประชุมคณะอนุฯ นโยบายแนวทางและมาตรการการบริหารจัดการที่ดินและทรัพยากรดิน เห็นชอบร่างหลักเกณฑ์การจำแนกประเภทที่ดินตามผลการจำแนกการใช้ประโยชน์ที่ดินพร้อมเห็นชอบการแก้ไขปัญหาการอยู่อาศัยทำกินในพื้นที่ป่าไม้ถาวร
นายอนุชา บูรพชัยศรี รองเลขาธิการนายกรัฐมนตรี ปฏิบัติหน้าที่โฆษกประจำสำนักนายกรัฐมนตรี เปิดเผยว่า วันนี้ (2 กันยายน 2565) เวลา 09.30 น. ณ ห้องแกรนด์บอลรูม โรงแรมรามาการ์เดนส์ ถนนวิภาวดีรังสิต เขตหลักสี่ กรุงเทพฯ พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะอนุกรรมการนโยบาย แนวทางและมาตรการการบริหารจัดการที่ดินและทรัพยากรดิน ครั้งที่ 2/2565 โดยมีหน่วยงานที่เกี่ยวข้องกับการบริหารจัดการที่ดินและทรัพยากรดิน เข้าร่วมประชุม
สำหรับการประชุมในครั้งนี้ ที่ประชุมได้ร่วมกันพิจารณาและมีมติเห็นชอบจำนวน 3 เรื่อง ประกอบด้วย
1. เห็นชอบร่างหลักเกณฑ์การจำแนกประเภทที่ดินตามผลการจำแนกการใช้ประโยชน์ที่ดิน ซึ่งจำแนกการใช้ประโยชน์ที่ดินเป็น 1) พื้นที่ป่าไม้ 2) พื้นที่ป่าชายเลน 3) พื้นที่เกษตรกรรม และ 4) พื้นที่ชุมชน
2. เห็นชอบการแก้ไขปัญหาการอยู่อาศัยทำกินในพื้นที่ป่าไม้ถาวร และให้กรมป่าไม้ดำเนินการกำหนดพื้นที่เป้าหมายการจัดที่ดินทำกินให้ชุมชนในพื้นที่ป่าไม้ถาวร โดยพิจารณาถึงพื้นที่ป่าไม้ถาวรที่ได้จำแนกไปแล้ว และอยู่ระหว่างการดำเนินการตามมติคณะรัฐมนตรี เมื่อวันที่ 22 เมษายน 2540 ของกรมพัฒนาที่ดิน และจัดทำกระบวนการจัดที่ดินทำกินให้ชุมชนในพื้นที่ป่าไม้ถาวร เสนอต่อคณะอนุกรรมการจัดที่ดิน และเห็นชอบการเสนอเรื่องขอยกเลิกมติคณะรัฐมนตรี เมื่อวันที่ 22 เมษายน 2540 เรื่อง มาตรการและแนวทางแก้ไขปัญหาเกี่ยวกับพื้นที่ป่าไม้ในภาพรวมทั้งประเทศ โดยเรื่องที่ราษฎรร้องเรียนให้เพิกถอนเขตป่าไม้ถาวรตามมติคณะรัฐมนตรี ซึ่งผู้ว่าราชการจังหวัดหรือสถานีพัฒนาที่ดินจังหวัดได้รับเรื่องไว้แล้ว รวมถึงเรื่องที่เกี่ยวข้องที่อยู่ระหว่างดำเนินการตามมติคณะรัฐมนตรี เมื่อวันที่ 22 เมษายน 2540 ให้กรมพัฒนาที่ดินดำเนินการต่อไปให้แล้วเสร็จ จนกว่าคณะรัฐมนตรีจะมีมติยกเลิกหรือมีข้อสั่งการเปลี่ยนแปลงไปเป็นอย่างอื่น ทั้งนี้ ให้ฝ่ายเลขานุการฯ ส่งเรื่องให้คณะอนุกรรมการกลั่นกรองกฎหมายการบริหารจัดการที่ดินและทรัพยากรดินพิจารณา ก่อนเสนอคณะกรรมการนโยบายที่ดินแห่งชาติต่อไป
3. เห็นชอบร่างแผนปฏิบัติการด้านการบริหารจัดการที่ดินและทรัพยากรดินของประเทศ (พ.ศ. 2566 – 2570)
นอกจากนี้ ที่ประชุมยังได้มีมติรับทราบความคืบหน้าการจัดทำนโยบายและแผนการบริหารจัดการที่ดินและทรัพยากรดินของประเทศ (พ.ศ. 2566-2580) ด้วย
วันเสาร์ที่ 24 กันยายน 2565
“ทิพานัน” เผย “พล.อ.ประวิตร” ชื่นชมยินดีในความสำเร็จทีมวอลเลย์บอลหญิงชาติไทยทุบสถิติเอาชนะทีมชาติตุรกีสำเร็จ พร้อมชวนคนไทยส่งกำลังใจแข่งนัดต่อไปพบกับทีมชาติโปแลนด์เจ้าภาพ 28 ก.ย.
“ทิพานัน” เผย “พล.อ.ประวิตร” ชื่นชมยินดีในความสำเร็จทีมวอลเลย์บอลหญิงชาติไทยทุบสถิติเอาชนะทีมชาติตุรกีสำเร็จ พร้อมชวนคนไทยส่งกำลังใจแข่งนัดต่อไปพบกับทีมชาติโปแลนด์เจ้าภาพ 28 ก.ย. นี้
วันที่ 24 กันยายน 2565 น.ส.ทิพานัน ศิริชนะ รองโฆษกประจำสำนักนายกรัฐมนตรี เปิดเผยว่าพล.อ. ประวิตร วงษ์สุวรรณ รองนายกรัฐมนตรีรักษาราชการแทนนายกรัฐมนตรี ติดตามให้กำลังใจการแข่งขันของทีมวอลเลย์บอลหญิงชาติไทยที่เข้าร่วมการแข่งขันทัวร์นาเมนต์ "วอลเลย์บอลหญิงชิงแชมป์โลก 2022 : FIVB Volleyball Women's World Championship" ที่ เนเธอร์แลนด์ - โปแลนด์ โดยเมื่อวานนี้ (23 กันยายน 2565) ได้โทรวีดีโออวยพรให้ได้รับชัยชนะในการแข่งขันวันนี้ ซึ่งเป็นการแข่งขันนัดแรกที่แข่งขันกับทีมชาติตุรกี และขอชื่นชมยินดีที่ทีมชาติไทยได้รับชัยชนะมาได้อย่างสมศักดิ์ศรี ไป 3 ต่อ 2 เซ็ต นำความภาคภูมิใจให้คนไทยเป็นอย่างมาก ทำลายสถิติชนะทีมชาติตุรกีครั้งแรก เพราะจากสถิติการแข่งขันที่ผ่านมาระหว่างปี 2562 – 2565 ทีมชาติตุรกีมีชัยชนะเหนือทีมชาติไทยมาทั้ง 3 ครั้ง
น.ส.ทิพานัน กล่าวว่า พล.อ.ประวิตรชื่นชมความสำเร็จของนักกีฬาวอลเลย์บอลหญิงทีมชาติไทยเป็นอย่างมาก แข่งนัดนี้ลุ้นมากโดยเฉพาะเซ็ตที่ 2 ที่ไทยชนะแบบลุ้นตัวโก่งด้วยคะแนน 31:29 และมาตีเสมอเอาชนะได้ในเซ็ตที่ 4 ด้วยคะแนน 25:19 และชนะในเซ็ตตัดสินคือเซ็ตที่ 5 ที่ไทยมีคะแนนตามในตอนต้นแต่ก็พลิกเอาชนะมาได้อย่างสูสีด้วยคะแนน 15:13 พร้อมรอยยิ้มที่ดีใจของทั้งนักกีฬา โค้ช ทีมงานและกองเชียร์
"ทัวร์นาเมนต์นี้ วอลเลย์บอลหญิงทีมชาติไทยชุดใหญ่ เป็น 1 ใน 24 ประเทศ ที่ได้สิทธิ์เข้าร่วมแข่งขันวอลเลย์บอลหญิงชิงแชมป์โลก 2022 โดยในการจัดอันดับ วอลเลย์บอลหญิงทีมชาติไทยมีคะแนน 204 คะแนน จัดเป็นอันดับ 14 ของโลก ในชัยชนะเหนือทีมชาติตุรกีที่อยู่อันดับ 6 ของโลกนั้น เป็นความภาคภูมิใจอย่างยิ่ง ทีมเวิร์คมีการพัฒนาไปได้อย่างก้าวกระโดดและนักกีฬาทุกคนแสดงทักษะการเล่นที่แสดงถึงวินัยในการฝึกซ้อมมาเป็นอย่างดี มีสมาธิมาก อีกทั้งโค้ชยังวางแผนการเล่นควบคุมและแก้เกมได้ดีมาก ทำให้สามารถเอาชนะทีมชาติตุรกีที่มีอันดับดีกว่าได้"
“นอกจากพล.อ.ประวิตรจะติดตามเชียร์แล้วยังชวนคนไทยร่วมกันส่งกำลังใจให้ทีมวอลเลย์บอลหญิงชาติไทยสำหรับในการการแข่งขันนัดต่อไปในวันที่ 28 กันยายน เวลา 1.15 น. ทีมชาติไทยจะแข่งกับทีมชาติโปแลนด์ (เจ้าภาพ) ด้วย” น.ส.ทิพานัน กล่าว
วันอังคารที่ 27 กันยายน 2565
ศาลอาญา คดีทุจริตและประพฤติมิชอบกลาง พิพากษายกฟ้อง รฟม. และคณะกรรมการคัดเลือกมาตรา 36
กรณีการดำเนินการคัดเลือกเอกชนร่วมลงทุนโครงการการรถไฟฟ้าสายสีส้ม ช่วงบางขุนนนท์ - มีนบุรี (สุวินทวงศ์)
วันนี้ (27 กันยายน 2565) ศาลอาญาคดีทุจริตและประพฤติมิชอบกลางอ่านคำพิพากษาในชั้นไต่สวนมูลฟ้องคดีหมายเลขดำที่ อท 30/2564 กรณี บริษัท ระบบขนส่งมวลชนกรุงเทพ จำกัด (มหาชน) เป็นโจทก์ฟ้อง นายภคพงศ์ ศิริกันทรมาศ ผู้ว่าการการรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม และคณะกรรมการคัดเลือกตามมาตรา 36 แห่งพระราชบัญญัติการร่วมลงทุนระหว่างรัฐและเอกชน พ.ศ. 2562 โครงการรถไฟฟ้าสายสีส้ม ช่วงบางขุนนนท์ -มีนบุรี (สุวินทวงศ์) (คณะกรรมการคัดเลือก) รวมจำนวน 7 คน เป็นจำเลย ในความผิดต่อตำแหน่งหน้าที่ราชการ ความผิดต่อพระราชบัญญัติประกอบรัฐธรรมนูญว่าด้วยการป้องกันและปราบปรามการทุจริต ความผิดต่อพระราชบัญญัติว่าด้วยความผิดของพนักงานในองค์การหรือหน่วยงานของรัฐ กรณีที่มีการแก้ไขหลักเกณฑ์การคัดเลือกเอกชนร่วมลงทุน โครงการรถไฟฟ้าสายสีส้ม ช่วงบางขุนนนท์ – มีนบุรี (สุวินทวงศ์)
ศาลไต่สวนมูลฟ้องแล้วเห็นว่า ผู้ว่าการ รฟม. และคณะกรรมการคัดเลือกฯ ร่วมกันใช้ดุลพินิจพิจารณาแก้ไขหลักเกณฑ์การประเมินข้อเสนอใหม่ ตามอำนาจหน้าที่ที่กำหนดไว้ในพระราชบัญญัติการร่วมลงทุนระหว่างรัฐและเอกชน พ.ศ. 2562 มาตรา 38(6) และ (7) และเป็นไปตามประกาศคณะกรรมการนโยบายร่วมลงทุนระหว่างภาครัฐและเอกชน รวมถึงเป็นไปตามข้อสงวนสิทธิ์ที่กำหนดไว้ในประกาศเชิญขวน และเอกสารสำหรับการคัดเลือกเอกชนเล่มที่ 1
การแก้ไขหลักเกณฑ์ดังกล่าวเป็นไปเพื่อประโยชน์ของรัฐ ไม่ทำให้ผู้ยื่นเอกสารข้อเสนอได้เปรียบเสียเปรียบซึ่งกันและกัน อีกทั้งการขยายระยะเวลาออกจากกำหนดเดิม ยังทำให้ผู้ยื่นข้อเสนอได้มีเวลาจัดเตรียมข้อมูลข้อเสนอเพิ่มเติมอีกด้วย การแก้ไขหลักเกณฑ์ดังกล่าวไม่เป็นการเอื้อประโยชน์ให้แก่ผู้ยื่นข้อเสนอรายใดรายหนึ่ง และกรณีที่มีการประกาศยกเลิกการคัดเลือกเอกชนครั้งดังกล่าว ไม่มีเจตนากลั่นแกล้งโจทก์ หรือเป็นการกระทำที่นอกขอบเขตแห่งกฎหมายหรือมีลักษณะเป็นการเลือกปฏิบัติแต่อย่างใด ดังนั้น การกระทำของผู้ว่าการ รฟม. และคณะกรรมการคัดเลือกฯ จึงไม่ได้ปฏิบัติหรือละเว้นการปฏิบัติหน้าที่โดยมิชอบเพื่อให้เกิดความเสียหายแก่ผู้หนึ่งผู้ใด หรือละเว้นการปฏิบัติหรือละเว้นการปฏิบัติหน้าที่โดยทุจริต และไม่ได้เป็นการขัดขวางมิให้การเป็นไปตามกฎหมายหรือคำสั่งแต่อย่างใด จึงไม่มีมูลความผิดตามฟ้อง ศาลพิพากษายกฟ้อง
ทั้งนี้ รฟม. ขอยืนยันว่า การดำเนินการคัดเลือกเอกชนร่วมลงทุนโครงการรถไฟฟ้าสายสีส้มเป็นไปตามขั้นตอนและกระบวนการที่กฎหมาย รวมถึงมติคณะรัฐมนตรี และมติคณะกรรมการนโยบายการร่วมลงทุนระหว่างรัฐและเอกชนกำหนดอย่างครบถ้วน ซึ่งปัจจุบัน คณะกรรมการคัดเลือกได้พิจารณาข้อเสนอแล้วเสร็จ ซึ่งผลปรากฏว่า บริษัท ทางด่วนและรถไฟฟ้ากรุงเทพ จำกัด (มหาชน) (BEM) เป็นเอกชนที่ได้รับการคัดเลือก โดย รฟม. และคณะกรรมการคัดเลือกฯ อยู่ระหว่างดำเนินการ ตามขั้นตอนที่กำหนดในพระราชบัญญัติการร่วมลงทุนระหว่างรัฐและเอกชน พ.ศ. 2562 ต่อไป
สำหรับโครงการรถไฟฟ้าสายสีส้ม ช่วงบางขุนนนท์ -มีนบุรี (สุวินทวงศ์) มีแนวเส้นทางเชื่อมระหว่างกรุงเทพฯ ทิศตะวันออกและทิศตะวันตก ระยะทาง 35.9 กิโลเมตร แบ่งเป็นส่วนตะวันออก (ช่วงศูนย์วัฒนธรรมแห่งประเทศไทย -มีนบุรี (สุวินทวงศ์)) ระยะทาง 22.5 กิโลเมตร จำนวน 17 สถานี (สถานีใต้ดิน 10 สถานี และสถานียกระดับ 7 สถานี) และส่วนตะวันตก (ช่วงบางขุนนนท์ -ศูนย์วัฒนธรรมแห่งประเทศไทย) ระยะทาง 13.4 กิโลเมตร จำนวน 11 สถานี (สถานีใต้ดินตลอดสาย)
วันพุธที่ 26 ตุลาคม 2565
‘ที่ปรึกษารัฐมนตรี’ ลงพื้นที่ราชบุรี เปิดฝึกอบรมแรงงานเฉพาะ เพิ่มโอกาสมีรายได้สร้างอาชีพวิถีใหม่
‘ที่ปรึกษารัฐมนตรี’ ลงพื้นที่ราชบุรี เปิดฝึกอบรมแรงงานเฉพาะ เพิ่มโอกาสมีรายได้สร้างอาชีพวิถีใหม่
เมื่อวันที่26ตุลาคม2565นางธิวัลรัตน์อังกินันทน์ที่ปรึกษารัฐมนตรีว่าการกระทรวงแรงงานเป็นประธานกล่าวเปิดการฝึกอบรมตามโครงการฝึกอบรมแรงงานกลุ่มเป้าหมายเฉพาะเพื่อเพิ่มโอกาสในการประกอบอาชีพหลักสูตรการทำผลิตภัณฑ์ปูนปั้นไม้เทียมเพื่องานประดับณสำนักงานเทศบาลตำบลเจ็ดเสมียนอำเภอโพธารามจังหวัดราชบุรีโดยมีนายอังกูรศีลาเทวากูลรองผู้ว่าราชการจังหวัดราชบุรีนายเทวัญห่วงตระกูลนายกเทศมนตรีตำบลเจ็ดเสมียนให้การต้อนรับพร้อมหัวหน้าส่วนราชการสังกัดกระทรวงแรงงานจังหวัดราชบุรีเข้าร่วมในครั้งนี้ด้วยจากนั้นที่ปรึกษารัฐมนตรีว่าการกระทรวงแรงงานได้เยี่ยมให้กำลังใจผู้เข้ารับการฝึกอบรมหลักสูตรเทคนิคการติดตั้งเครื่องปรับอากาศระบบอินเวอร์เตอร์อย่างช่างมืออาชีพโดยการบูรณาการร่วมกันระหว่างสถาบันพัฒนาฝีมือแรงงาน4ราชบุรีกับบริษัทแคสเปอร์อิเล็คทริค(ไทยแลนด์)จำกัดณห้องประชุมสถาบันพัฒนาฝีมือแรงงาน4จังหวัดราชบุรีด้วย
นางธิวัลรัตน์ฯกล่าวว่ารัฐบาลภายใต้การนำของพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมพลเอกประวิตรวงษ์สุวรรณรองนายกรัฐมนตรีซึ่งกำกับดูแลกระทรวงแรงงานและนายสุชาติชมกลิ่นรัฐมนตรีว่าการกระทรวงแรงงานได้ให้ความสำคัญกับการพัฒนาทักษะอาชีพให้แก่แรงงานที่ขาดทักษะและความรู้ในการประกอบอาชีพพัฒนาวัยแรงงานให้มีสมรรถนะที่จำเป็นพัฒนาทักษะความรู้ใหม่ให้ตรงกับความต้องการของตลาดแรงงาน
นางธิวัลรัตน์ฯกล่าวต่อว่าการพัฒนาทักษะให้กับกลุ่มเป้าหมายเฉพาะและผู้ได้รับผลกระทบจากวิกฤตโควิด– 19และการบูรณาการร่วมกันระหว่างภาครัฐและเอกชนเป็นการพัฒนาทักษะให้กับแรงงานให้มีความรู้ความสามารถมีทักษะฝีมือแรงงานมีทางเลือกในการประกอบอาชีพใหม่รองรับการฟื้นตัวของเศรษฐกิจและสังคมของประเทศรวมทั้งพัฒนาทักษะเดิมให้สูงขึ้นสามารถประกอบอาชีพในตลาดแรงงานเพิ่มโอกาสในการสร้างรายได้สร้างความยั่งยืนในการประกอบอาชีพสามารถพึ่งพาตนเองได้และสังคมให้การยอมรับในศักยภาพการทำงานอีกทั้งยังเป็นการส่งเสริมพัฒนาศักยภาพกลุ่มเป้าหมายเฉพาะให้เป็นกำลังแรงงานตามความต้องการของตลาดแรงงานที่เปลี่ยนแปลงไปเพื่อขับเคลื่อนเศรษฐกิจและรองรับสังคมสูงวัยต่อไป
ทั้งนี้ผู้สนใจที่ต้องการเข้ารับการพัฒนาทักษะฝีมือเพื่อเพิ่มโอกาสในการประกอบอาชีพและการมีงานทำสามารถสอบถามรายละเอียดเพิ่มเติมได้ที่สถาบัน/สำนักงานพัฒนาฝีมือแรงงานทุกจังหวัดทั่วประเทศหรือโทร.สายด่วนกระทรวงแรงงาน1506กด4กรมพัฒนาฝีมือแรงงาน
+++++++++++++++++++
กองเผยแพร่และประชาสัมพันธ์
26ตุลาคม2565
วันพุธที่ 26 ตุลาคม 2565
รมต.อนุชา ปิดหลักสูตร The Media (New Normal) รุ่น 2 แนะคนทำสื่อปรับตัวต่อการเปลี่ยนแปลง เสนอข้อมูลอย่างสร้างสรรค์และเป็นประโยชน์ต่อสังคม
รมต.อนุชา ปิดหลักสูตร The Media (New Normal) รุ่น 2 แนะคนทำสื่อปรับตัวต่อการเปลี่ยนแปลง เสนอข้อมูลอย่างสร้างสรรค์และเป็นประโยชน์ต่อสังคม
วานนี้ (25 ตุลาคม 2565) ณ โรงแรมแกรนด์ ไฮแอท เอราวัณ นายอนุชา นาคาศัย รัฐมนตรีประจำสำนักนายกรัฐมนตรี เป็นประธานในพิธีปิดและมอบประกาศนียบัตรหลักสูตร The Media (New Normal) รุ่นที่ 2 ซึ่งจัดขึ้นโดยความร่วมมือของคณะผู้บริหารหลักสูตรและสมาคมนักวิทยุและโทรทัศน์แห่งประเทศไทยในพระบรมราชูปถัมภ์ โดยมี นายชาญกฤช เดชวิทักษ์ ผู้ช่วยรัฐมนตรีประจำสำนักนายกรัฐมนตรี ดร.บุษรา วงศ์รักศักดิ์ และ ดร.ธีรพล มั่นพิริยะกุล ผู้อำนวยการหลักสูตร คณะผู้บริหารหลักสูตร และผู้เข้ารับการอบรมเข้าร่วม
รัฐมนตรีประจำสำนักนายกรัฐมนตรี กล่าวว่า รูปแบบของการสื่อสารมีพัฒนาการที่เปลี่ยนแปลงไปจากอดีต ซึ่งปัจจุบันสื่อต้องปรับตัวต่อการเข้าสู่ยุคดิจิทัล การนำเสนอไม่เพียงแต่รวดเร็ว ว่องไว แต่ต้องมีความถูกต้อง เหมาะสม เชื่อถือได้ ไม่สร้างความแตกแยกและความเดือดร้อนให้สังคมหรือบุคคลใดบุคคลหนึ่ง ที่สำคัญคือต้องคำนึงถึงประโยชน์ที่เกิดขึ้นกับส่วนรวมและประเทศชาติเป็นหลัก ซึ่งมั่นใจว่าผู้เข้ารับการอบรมครั้งนี้ ซึ่งส่วนมากมีบทบาทต่อการบริหารองค์กร จะสามารถนำเอาความรู้และประโยชน์ที่ได้รับจากการอบรมไปประยุกต์ใช้อย่างสร้างสรรค์ และขยายเครือข่ายความร่วมมือระหว่างกันเพื่อร่วมพัฒนาประเทศชาติต่อไปในภายภาคหน้าได้
สำหรับหลักสูตร The Media (New Normal) ได้รับความสนใจจากคณะผู้บริหาร ผู้ปฏิบัติหน้าที่ด้านสื่อสารมวลชนเข้าร่วมเป็นจำนวนมาก ซึ่งครั้งนี้จัดขึ้นเป็นรุ่นที่ 2 โดยมีวัตถุประสงค์เพื่อให้ผู้เข้าอบรมได้พัฒนาทักษะด้านการสื่อสารมวลชน เตรียมพร้อมรับมือกับยุคดิจิทัลที่ต้องมีการปรับตัวตามกระแสเทคโนโลยีและการใช้ชีวิตของคนที่เปลี่ยนไปในยุค New Normalผ่านการอบรมอย่างเข้มขัน อาทิ การออกแบบสื่อ Online-Offline ได้อย่างมีประสิทธิภาพ การปรับตัวต่อการสื่อสารยุคอนาคต การรักษาความเป็นข้อมูลส่วนบุคคล จริยธรรมสื่อ เป็นต้น นอกจากนี้ผู้เข้ารับการอบรมยังได้มีโอกาสศึกษาดูงานองค์กรสื่อนอกสถานที่และฝึกปฏิบัติจริง (Workshop) เพื่อนำทักษะที่ได้ไปใช้ประโยชน์กับการปฏิบัติหน้าที่
วันพุธที่ 31 สิงหาคม 2565
รัฐบาลร่วมวงเอเซีย-แปซิฟิก ส่งเสริมบทบาทสตรีและเยาวชนในการสร้างสันติภาพและความมั่นคง
รัฐบาลร่วมวงเอเซีย-แปซิฟิก ส่งเสริมบทบาทสตรีและเยาวชนในการสร้างสันติภาพและความมั่นคง
วันที่ 31 สิงหาคม 2565 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า คณะรัฐมนตรี (ครม.) เมื่อวันที่ 30 สิงหาคม 2565 เห็นชอบกรอบงานการประชุมอาเซียนว่าด้วยความร่วมมือด้านการเมืองและความมั่นคงในภูมิภาคเอเชีย - แปซิฟิก (ASEAN Regional Forum - ARF) เรื่องกระบวนการที่ครอบคลุมสำหรับวาระสตรี สันติภาพและความมั่นคง และเยาวชน สันติภาพและความมั่นคงในมาตรการสร้างความไว้เนื้อเชื่อใจ การทูตเชิงป้องกัน และการแก้ไขความขัดแย้ง ซึ่งประเทศกัมพูชาในฐานะประธาน ARF ได้รับรองกรอบงานการประชุมไปแล้วในช่วงการประชุม ARF ครั้งที่ 29 เมื่อวันที่ 5 สิงหาคม 2565
กรอบงานการประชุมอาเซียนว่าด้วยความร่วมมือด้านการเมืองและความมั่นคงในภูมิภาคเอเชีย - แปซิฟิก (ARF)นี้ มีวัตถุประสงค์เพื่อมุ่งที่จะตอบสนองต่อการมีส่วนร่วมของสตรีและเยาวชนที่เกี่ยวข้องและแนะนำแนวทางความร่วมมือระหว่างสมาชิก โดยยึด 2 หลักการสำคัญ กล่าวคือ 1.สร้างความเข้าใจในการมีส่วนร่วมของสตรี และเยาวชนภายในภูมิภาคเอเชีย – แปซิฟิก และ 2.ตระหนักถึงความรับผิดชอบหลักของรัฐบาลและหน่วยงานภาครัฐในการกำหนดขับเคลื่อนและชี้นำประเด็นสำคัญ ยุทธศาสตร์และกิจกรรม เพื่อการสร้างสันติภาพและรักษาสันติภาพอย่างยั่งยืน ผ่านการมีส่วนร่วมภายในภูมิภาคเอเชีย – แปซิฟิก ด้วยการขับเคลื่อนมาตรการการสร้างความไว้เนื้อเชื่อใจ การทูตเชิงป้องกัน ซึ่งส่งผลกระทบต่อผู้มีส่วนได้ส่วนเสียที่หลากหลาย
สำหรับมิติด้านสตรี สันติภาพ และความมั่นคงนั้น มุ่งดำเนินการโดย 1.เพิ่มการมีส่วนร่วมของสตรีอย่างเท่าเทียมในทุกระดับของการตัดสินใจ 2.ส่งเสริมการมีส่วนร่วมขององค์กรภาคประชาสังคมและองค์กรด้านสตรี 3.สนับสนุนการเข้าถึงความช่วยเหลือและสนับสนุนโครงการต่างๆ ที่มีสตรีเป็นศูนย์กลาง ส่วนมิติด้านเยาวชน สันติภาพ และความมั่นคง มุ่งส่งเสริม 1.การมีตัวแทนและการมีส่วนร่วมของเยาวชนในการป้องกันและการแก้ไขความขัดแย้ง 2.การนำเสนอมุมมองของเยาวชนหรือผู้เชี่ยวชาญในด้านสันติภาพและความมั่นคง 3.ร่วมพิจารณาประเด็นเรื่องเยาวชนและปัญหารวมถึงผลกระทบของแถลงการณ์ ARF ที่มีผลต่อเยาวชน 4.การพัฒนากระบวนการหารือและการแบ่งปันข้อมูลกับองค์กรภาคประชาสังคม 5.ส่งเสริมกิจกรรมของ ARF ที่ขับเคลื่อนวาระเยาวชน สันติภาพ และความมั่นคง
...............................
วันพฤหัสบดีที่ 15 กันยายน 2565
กรมทางหลวง เปิดทดลองใช้จุดกลับรถบนถนนพระราม 2 ระหว่างซ่อมแซมสะพานกลับรถหน้าโรงพยาบาลวิภาราม
เพื่ออำนวยความสะดวก และลดปัญหาการจราจรติดขัด
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยว่า กรมทางหลวง (ทล.) โดยแขวงทางหลวงสมุทรสาคร ได้เปิดทดลองใช้จุดกลับรถชั่วคราวสำหรับรถขนาดเล็ก กม. ที่ 37+450 บนทางหลวงหมายเลข 35 (ถนนพระราม 2) ตั้งแต่วันที่ 5 กันยายน ที่ผ่านมา ตามความต้องการของประชาชนในพื้นที่ และได้รับการพิจารณาโดยผู้เชี่ยวชาญแล้วว่า ลักษณะทางกายภาพของรูปแบบจุดกลับรถไม่มีความเสี่ยง สามารถเปิดให้สัญจรได้ตลอดเวลา ซึ่งจากการทดลองเปิดใช้ยังไม่มีปัญหาการจราจรติดขัดและอุบัติเหตุ นอกจากนี้ แขวงทางหลวงสมุทรสาครยังได้ติดตั้งป้ายประชาสัมพันธ์ ป้ายแจ้งเตือน ทั้งระบบป้ายปรับเปลี่ยนข้อความ (VMS) และป้ายเคลื่อนที่ (Mobile VMS) รวมทั้งติดไฟสัญญาณเตือน ปรับปรุงไฟฟ้าส่องสว่าง ติดตั้งหลักนำทาง พร้อมติดตั้งแผงกั้นพลาสติกในการจัดช่องจราจรและป้องกันอุบัติเหตุจากรถทางตรง เพื่อความปลอดภัยของผู้ใช้จุดกลับรถ
ทั้งนี้ การเปิดทดลองใช้จุดกลับรถบริเวณดังกล่าวเพื่อลดผลกระทบต่อผู้ใช้รถใช้ถนนจากการปิดซ่อมสะพานกลับรถบนถนนพระราม 2 กม. ที่ 34+000 (หน้าโรงพยาบาลวิภาราม จังหวัดสมุทรสาคร) ซึ่งปัจจุบันอยู่ระหว่างการออกแบบและเตรียมการก่อสร้าง โดยในวันที่ 29 กันยายน 2565 จะมีพิธีลงนามบันทึกข้อตกลงความร่วมมือด้านวิชาการและวิชาชีพวิศวกรรมระหว่าง ทล. สภาวิศวกร และวิศวกรรมสถานแห่งประเทศไทยในพระบรมราชูปถัมภ์ (วสท.) เพื่อเพิ่มความมั่นใจให้ประชาชนถึงมาตรฐานด้านความปลอดภัยในการดำเนินการซ่อมแซมสะพานดังกล่าว
ทล. ขออภัยในความไม่สะดวกมา และขอความร่วมมือผู้ใช้ทางขับขี่ด้วยความระมัดระวังปฏิบัติตามป้ายเตือน ป้ายแนะนำ ในการใช้จุดกลับรถชั่วคราว หากประชาชนผู้ใช้ทางต้องการสอบถามข้อมูลการเดินทางเพิ่มเติม หรือไม่ได้รับความสะดวกในการเดินทาง สามารถติดต่อได้ที่สายด่วนกรมทางหลวง 1586 (โทรฟรีทุกเครือข่ายตลอด 24 ชั่วโมง) หรือแขวงทางหลวงสมุทรสาคร โทร. 0 2420 1406
วันจันทร์ที่ 5 กันยายน 2565
“ชัยวุฒิ” เยี่ยมสทิงพระ ชูผลสำเร็จนำข้อมูลพยากรณ์อากาศประกอบการประกอบอาชีพชุมชน เกษตร-ประมง ยกสงขลามีเครือข่ายภาครัฐ-ประชาชนเข้มแข็ง
“ชัยวุฒิ” เยี่ยมสทิงพระ ชูผลสำเร็จนำข้อมูลพยากรณ์อากาศประกอบการประกอบอาชีพชุมชน เกษตร-ประมง ยกสงขลามีเครือข่ายภาครัฐ-ประชาชนเข้มแข็ง
เมื่อวันที่4กันยายน2565นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)พร้อมกับนายเจษฎาจิตรัตน์ผู้ว่าราชการจังหวัดสงขลาดร.ชมภารีชมภูรัตน์อธิบดีกรมอุตุนิยมวิทยาและคณะร่วมเปิดงาน“ก้าวสู่เทคโนโลยีดิจิทัลกับการใช้ข้อมูลอุตุนิยมวิทยาเพื่อพัฒนาอาชีพและสร้างมูลค่าเพิ่มด้วยนวัตกรรม”โดยกรมอุตุนิยมวิทยากระทรวงดิจิทัลฯเพื่อส่งเสริมให้ความรู้ประชาชนกลุ่มอาชีพต่างๆใช้ประโยชน์จากข้อมูลสภาพอากาศของอุตุนิยมวิทยาในการคาดการณ์วางแผนการประกอบอาชีพเช่นกลุ่มอาชีพประมงไว้ตรวจสอบมรสุมก่อนออกเดินเรือกลุ่มเกษตรกรตรวจสอบน้ำฝนก่อนการหว่านเมล็ดหรือเก็บเกี่ยวผลผลิต
สำหรับอำเภอสทิงพระจังหวัดสงขลาเป็นพื้นที่ที่กรมอุตุนิยมวิทยาตั้งศูนย์ตรวจวัดอากาศตรวจวัดปริมาณน้ำฝนด้วยเรดาร์ซึ่งจะดูแลพื้นที่ตั้งแต่จังหวัดสุราษฎร์ธานีไปจนถึงจังหวัดนราธิวาสและที่สำคัญคือการตรวจวัดอากาศที่แม่นยำทำให้ประชาชนได้มีข้อมูลเรื่องสภาพอากาศเพื่อวางแผนในการดำเนินชีวิตและการประกอบอาชีพทำให้สามารถประเมินความปลอดภัยก่อนออกไปประกอบอาชีพประมงได้เมื่อเรามีการพยากรณ์อากาศที่แม่นยำจะสามารถสร้างเครือข่ายกับกลุ่มอาชีพต่างๆได้เช่นกลุ่มชาวประมงกลุ่มชาวสวนยางกลุ่มชาวนาหรือแม้กระทั่งการใช้ชีวิตประจำวันของประชาชนทั่วไปด้วยพร้อมกันนี้รัฐมนตรีดีอีเอสเป็นสักขีพยานในพิธีลงนามบันทึกข้อตกลงความร่วมมือ(MOU)ระหว่างมหาวิทยาลัยทักษิณกับกรมอุตุนิยมวิทยาเพื่อสร้างเครือข่ายความร่วมมือทางวิชาการและการเรียนการสอนสร้างความร่วมมือในการวิจัยที่มีประสิทธิภาพรวดเร็วและครอบคลุมด้านอุตุนิยมวิทยาเพื่อขยายฐานความรู้และงานวิจัยด้านอุตุนิยมวิทยาสู่ชุมชนในอนาคต
***********
วันเสาร์ที่ 8 ตุลาคม 2565
กระทรวงมหาดไทย รับมอบเงินสนับสนุนโครงการฯ M.O.I. RUN 2022 จาก สมาคม อบจ. แห่งประเทศไทย เพื่อมอบให้มูลนิธิร่วมจิตต์น้อมเกล้าฯ ช่วยเหลือนักเรียน นักศึกษา ที่ขาดแคลนทุนทรัพย์ให้ได้รับ
กระทรวงมหาดไทย รับมอบเงินสนับสนุนโครงการฯ M.O.I. RUN 2022 จาก สมาคม อบจ. แห่งประเทศไทย เพื่อมอบให้มูลนิธิร่วมจิตต์น้อมเกล้าฯ ช่วยเหลือนักเรียน นักศึกษา ที่ขาดแคลนทุนทรัพย์ให้ได้รับโอกาสทางการศึกษา
วันนี้ (7 ตุลาคม 2565 ) เวลา 09.00 น. นายสุทธิพงษ์ จุลเจริญ ปลัดกระทรวงมหาดไทย รับมอบเงินสนับสนุนโครงการรวมใจเป็นหนึ่งเดียว M.O.I. RUN 2022 เนื่องในโอกาสการสถาปนากระทรวงมหาดไทย ครบ 130 ปี ในปี พ.ศ. 2565 โดยมี นายบุญชู จันทร์สุวรรณ นายกสมาคมองค์การบริหารส่วนจังหวัดแห่งประเทศไทย ผู้มอบ นายขจร ศรีชวโนทัย อธิบดีกรมส่งเสริมการปกครองท้องถิ่น นายทวี เสริมภักดีกุล รองอธิบดีกรมส่งเสริมการปกครองท้องถิ่น นางเพชรรัตน์ เลิศรัตน์ หัวหน้าผู้ตรวจราชการกรม กรมส่งเสริมการปกครองท้องถิ่น พร้อมด้วยผู้บริหารสมาคมองค์การบริหารส่วนจังหวัดแห่งประเทศไทย ณ ห้องรับรองปลัดกระทรวงมหาดไทย ชั้น 2 อาคารศาลาว่าการกระทรวงมหาดไทย
นายสุทธิพงษ์ จุลเจริญ ปลัดกระทรวงมหาดไทย เปิดเผยว่า เนื่องในโอกาสการสถาปนากระทรวงมหาดไทย ครบ 130 ปี ในปี พ.ศ. 2565 กระทรวงมหาดไทย โดยกรมส่งเสริมการปกครองท้องถิ่น หน่วยงานสังกัดกระทรวงมหาดไทย สมาคมองค์การบริหารส่วนจังหวัดแห่งประเทศไทย สมาคมสันนิบาตเทศบาลแห่งประเทศไทย สมาคมองค์การบริหารส่วนตำบลแห่งประเทศไทย กรุงเทพมหานคร เมืองพัทยา และจังหวัดทุกจังหวัด จัดโครงการ “รวมใจเป็นหนึ่งเดียว M.O.I. RUN 2022” เป็นกิจกรรมการวิ่งรูปแบบ Virtual Run โดยกำหนดระยะทางการวิ่งออกเป็น 3 ระยะ ได้แก่ Fun run 5 กิโลเมตร มินิฮาล์ฟมาราธอน 10.5 กิโลเมตร และฮาล์ฟมาราธอน 21 กิโลเมตร เพื่อนำเงินรายได้หลังหักค่าใช้จ่ายส่งมอบให้มูลนิธิร่วมจิตต์น้อมเกล้าฯ เพื่อเยาวชน ในพระบรมราชินูปถัมภ์ สำหรับเป็นทุนการศึกษาให้นักเรียน นักศึกษา ในสถานศึกษาสังกัดองค์กรปกครองส่วนท้องถิ่นที่มีความประพฤติดี แต่ขาดแคลนทุนทรัพย์ และยังเป็นการส่งเสริมให้ประชาชนตระหนักในเรื่องการดูแลสุขภาพของตนเอง ครอบครัวและชุมชน เพื่อการมีสุขภาพที่ดี ตามแผนพัฒนายุทธศาสตร์แห่งชาติโดยมีวิสัยทัศน์ที่จะทำให้ประชาชนอยู่เป็นสุข ทั้งกาย ใจ สังคม ปัญญาและจิตวิญญาณ ดำรงชีวิตอยู่บนพื้นฐานความพอดี พอประมาณ มีเหตุผล มีภูมิคุ้มกันในตัวที่ดี ภายใต้แนวคิดปรัชญาของเศรษฐกิจพอเพียง
นายสุทธิพงษ์ จุลเจริญ ปลัดกระทรวงมหาดไทย กล่าวเพิ่มเติมว่า สมาคมองค์การบริหารส่วนจังหวัดแห่งประเทศไทย โดย นายบุญชู จันทร์สุวรรณ นายกสมาคมองค์การบริหารส่วนจังหวัดแห่งประเทศไทย และผู้บริหารสมาคมองค์การบริหารส่วนจังหวัดแห่งประเทศไทย ได้สนับสนุนผู้เข้าร่วมกิจกรรมวิ่ง จำนวน 1,000 คน เป็นเงิน 600,000 บาท โดยภาพรวมการจัดโครงการ รวมใจเป็นหนึ่งเดียว M.O.I. RUN 2022 มีผู้สมัครรวม 38,509 คนจากทั่วประเทศ มีเงินรายได้หลังหักค่าใช้จ่าย จำนวน 9,511,723 บาท ทั้งนี้ กระทรวงมหาดไทยจะนำเงินรายได้ทั้งหมด มอบให้มูลนิธิร่วมจิตต์น้อมเกล้าฯ เพื่อเยาวชน ในพระบรมราชินูปถัมภ์ เพื่อช่วยเหลือนักเรียน นักศึกษา สังกัดองค์กรปกครองส่วนท้องถิ่นที่มีความประพฤติดีแต่ขาดแคลนทุนทรัพย์ ให้ได้รับโอกาสทางการศึกษา ตามวัตถุประสงค์ของโครงการต่อไป
วันเสาร์ที่ 10 กันยายน 2565
ก.เกษตรฯ จับมือ ก.ทรัพยากรฯ ทำโครงการ “มีน้ำ = ไม่จน”
ก.เกษตรฯ จับมือ ก.ทรัพยากรฯ ทำโครงการ “มีน้ำ = ไม่จน” เพื่อสานฝัน สร้างอาชีพ ให้พี่น้องเกษตรกรชาวจังหวัดขอนแก่น เพื่อให้มีน้ำเพียงพอต่อการอุปโภค-บริโภค และการทำเกษตรกรรม
นายประภัตรโพธสุธนรัฐมนตรีช่วยว่าการกระทรวงเกษตรและสหกรณ์และลงพื้นที่ชี้แจงโครงการ “มีน้ำ=ไม่จน”เพื่อสานฝันสร้างอาชีพและ“โครงการสานฝันสร้างอาชีพและยกระดับรายได้เกษตรกร”พร้อมมอบโค–กระบือให้แก่เกษตรกรในโครงการธนาคารโค-กระบือเพื่อเกษตรกรตามพระราชดำริโดยมีนายวราวุธศิลปอาชารัฐมนตรีว่าการกระทรวงทรัพยากรธรรมชาติและสิ่งแวดล้อมและคณะร่วมการลงพื้นที่ในโอกาศนี้ด้วยณองค์การบริหารส่วนตำบลบ้านโนนอ.ชำสูงและองค์การบริหารส่วนตำบลโคกสี อ.เมืองจ.ขอนแก่นว่าโครงการ“มีน้ำ=ไม่จน”เพื่อสานฝันสร้างอาชีพเป็นโครงการจัดหาน้ำบาดาลขนาดใหญ่ที่กระทรวงเกษตรและสหกรณ์ได้ร่วมกับกระทรวงทรัพยากรธรรมชาติและสิ่งแวดล้อมมีวัตถุประสงค์เพื่อแก้ไขปัญหาการขาดแคลนน้ำอุปโภค-บริโภคและน้ำในการทำเกษตรกรรมซึ่งประชาชนในพื้นที่ส่วนใหญ่ประกอบอาชีพเกษตรกรรมในช่วงฤดูแล้งน้ำผิวดินจะแห้งขอดขุ่นน้ำบาดาลบางหมู่บ้านนั้นกร่อยเค็มไม่สามารถเจาะนำขึ้นมาใช้ให้เกิดประโยชน์ได้เนื่องจากไม่มีแม่น้ำสายหลักพี่น้องเกษตรกรต้องอาศัยห้วยหนองคลองบึงขนาดเล็กมาใช้ในการอุปโภค-บริโภคและทำการเกษตร
รมช.ประภัตรยังได้ชี้แจง“โครงการสานฝันสร้างอาชีพและยกระดับรายได้เกษตรกร”เป็นโครงการที่ส่งเสริมให้เกษตรกรได้ประกอบอาชีพเกษตรกรรมอย่างต่อเนื่องโดยวงเงินกู้สูงสุดรายละไม่เกิน100,000บาทเน้นอาชีพที่มีตลาดรองรับชัดเจนมีการประกันราคารับซื้อผลผลิตสามารถสร้างรายได้ในระยะเวลาไม่เกิน  6เดือนมีผลตอบแทนเบื้องต้นเพียงพอต่อการดำรงชีพและสามารถต่อยอดเป็นอาชีพที่มั่นคงต่อไปได้สามารถยื่นความประสงค์ขอกู้ตามโครงการได้2ช่องทางได้แก่1)ยื่นขอกู้เงินที่ธนาคารธ.ก.ส.สาขาที่ตนเองมีภูมิลำเนาหรือที่ตั้งของโครงการ(Walk In)และ2)ให้ผู้ขอกู้ลงทะเบียนยื่นขอสินเชื่อผ่านช่องทางLine Official : BAAC Familyและนัดหมายผู้ขอกู้ผ่านระบบนัดหมาย
นอกจากนี้รมช.ประภัตรยังได้ส่งมอบโคในโครงการธนาคารโค-กระบือเพื่อเกษตรกรตามพระราชดำริให้แก่เกษตรกรจังหวัดขอนแก่นจำนวน54ตัวเพื่อช่วยเหลือเกษตรกรให้มีโค–กระบือเป็นของตนเองไว้ใช้แรงงานเพิ่มผลผลิตทางการเกษตรเป็นการช่วยให้เกษตรกรมีรายได้เพิ่มอีกทางหนึ่งทั้งยังเป็นการรักษาชีวิตโค-กระบือให้ได้มีโอกาสขยายพันธุ์เพิ่มขึ้นต่อไป